NaiveNeuron/SloPal huggingface dataset:
Kalavská, Andrea, ministerka zdravotníctva SR (2019-05-16):
Ďakujem veľmi pekne za otázku. Tuná tiež asi narážame na časový faktor. My sme prednedávnom mali v MPK zákon č. 578 o poskytovateľoch zdravotnej starostlivosti, kde sme sa presne zaoberali následnou zdravotnou starostlivosťou. Tento zákon je momentálne po MPK a ešte teda prebiehajú nejaké diskusie medzi odbornou spoločnosťou. V tomto zákone alebo v novele toho zákona sme sa snažili zadefinovať následnú zdravotnú ústavnú starostlivosť, kde sme sa snažili posilniť aj domovy ošetrovateľskej starostlivosti, ako sa pýta pani poslankyňa. My sme vlastne následnú ústavnú ošetrovateľskú starostlivosť, ktorá sa poskytuje aj v domovoch ošetrovateľskej starostlivosti, sme predĺžili na dobu 6 mesiacov v domovoch ošetrovateľskej starostlivosti a po uplynutí 6 mesiacov sa následná ústavná ošetrovateľská starostlivosť môže ešte predĺžiť podľa indikácie lekára. Čiže to je nová vec, ktorá doteraz teda nebola a ktorú navrhujeme. Taktiež navrhujeme a v novele tohoto zákona ustanoviť sieť domovov ošetrovateľskej starostlivosti, a to najmenej dvoma domovmi ošetrovateľskej starostlivosti na územie samosprávneho kraja a s minimálnym počtom lôžok na celé územie Slovenskej republiky s počtom 609. To tu tiež nebolo. Ďalej v rámci navrhovanej novely, ktorá je teraz v súčasnosti po MPK, kde sme riešili následnú zdravotnú starostlivosť, sme neriešili len ústavnú, ale teda aj domácu zdravotnú starostlivosť, kde sme sa tiež pokúšali zamerať na to, aby pacient čím skôr išiel teda do domáceho prostredia. Navrhujeme zvýšiť počty sesterských miest v agentúrach domácej ošetrovateľskej starostlivosti z 809 na 1 128, čiže vzrast miest sesterských o 320. Takisto navrhujeme zvýšiť mobilné paliatívne tímy, doteraz bol jeden na vyšší územný celok, my navrhujeme minimálne jeden na jeden okres, čiže z 8 na 79 zvýšiť mobilné paliatívne tímy. A takisto navrhujeme zvýšiť počet kamenných hospicových domovov, v súčasnosti je jeden na vyšší územný celok, my navrhujeme zvýšiť na dva vyššie územné celky. Takisto k tomuto zákonu sú aj podzákonné normy, ako aj cenový výmer, kde sme sa odhodlali na fixnú cenovú reguláciu, aby ako už domovy ošetrovateľskej starostlivosti, agentúry domácej ošetrovateľskej starostlivosti, mobilné paliatívne tímy, ale aj hospicové tímy alebo kamenné hospice neboli odkázané na negociáciu z poisťovňami, či im niečo uznajú, alebo nie, k tomuto zákonu bude aj podzákonná vyhláška, cenový výmer a takisto teda zohľadníme napríklad kilometrovné pre ADOS-ky alebo mobilné paliatívne tímy, aby sme čím skôr pacienta umiestnili buď do domu ošetrovateľskej starostlivosti, alebo do domáceho prostredia s adekvátnou ošetrovateľskou starostlivosťou. Ďakujem veľmi pekne.
Matovič, Igor, poslanec NR SR (2011-06-30):
Pán poslanec Janiš, dotknem sa iba tej deklarácie majetku, ktorú ste spomínali a ktorú ste obhajovali. Ja som mal informáciu práve, že podáte pozmeňovací návrh, že túto deklaráciu majetku by ste z návrhu zákona vypustili. Osobne si myslím, že mne je to tam trošku také, pripadá smiešne a niekedy možno aj nespravodlivé, samotná tá deklarácia majetku. Lebo ľudí, ktorí sa správali zodpovedne dlhé roky a svoje peniaze míňali rozumne a možno sporili pre svoje deti, tak tých budeme posudzovať za bohatých, a tí, ktorí svoj majetok preflákali, možno prepili, tak tých budeme posudzovať za chudobných, ktorým musíme dávať náhradný byt. Toto je taká prvá nespravodlivosť. A potom tá druhá situácia vlastne, ktorá logicky nastane, tak bude taká hra na slepú babu, kedy tí ľudia, ktorí sú aj bohatí, teraz rýchlo do 1. septembra sa budú zbavovať majetku, budú ho prepisovať na ľudí, ktorých zákon nepostriehne, a my budeme zákonne spokojní, sú chudobní, tak im dáme náhradný byt. Každopádne tú deklaráciu majetku považujem, ako som povedal, za takú smiešnu hru na slepú babu.
Ďuriš Nicholsonová, Lucia, podpredsedníčka NR SR (2017-11-28):
Ďakujem pekne. Teraz otváram možnosť prihlásiť sa do rozpravy ústne. Nech sa páči. Končím možnosť prihlásiť sa do rozpravy. Prihlásila sa pani poslankyňa Bašistová, pani predsedníčka sociálneho výboru. Nech sa páči.
B. Bugár, podpredseda NR SR: (2006-04-21):
Pani poslankyňa Navrátilová. Ľ. Navrátilová, poslankyňa: Ďakujem za slovo, pán predsedajúci. Musím reagovať, hoci som nechcela reagovať. Pán Zubo, mám v rukách váš pozmeňujúci návrh a mám len jednu naozaj faktickú poznámku. V odôvodnení k bodu 1, ktoré ste nám predložili, píšete, že ak si niekto platí nemocenské poistenie, musí mať aj nárok na nemocenské dávky. Čaro návrhu, ktorý je predložený, je v tom, že invalidní dôchodcovia a starobní dôchodcovia nebudú platiť nemocenské poistenie a môže to spôsobiť, a v tomto môžeme mať odlišný názor, že ich pracovná sila sa pre zamestnávateľov zlacnie. A oni nezostanú bez dávok, lebo v momente, keď začnú pracovať a ochorejú, sa na nich vzťahuje zákon č. 462/2003 Z. z., ktorý hovorí o náhrade príjmu. Čiže oni peniaze v každom prípade dostanú, v tomto prípade od zamestnávateľa. Takže môžeme viesť debatu o tom, či je to správne alebo nesprávne. Ale argumenty, ktoré pri tom používame, by mali byť podložené istou znalosťou problematiky, lebo takto sa k ničomu nedostaneme. Naozaj sa k ničomu nedostaneme, pretože ja si tiež myslím, že napr. počas poberania náhrady príjmu by nemali byť krátené dôchodky. Ale to je vecný problém. Sadnime si a začnime o tom rozprávať, ale nehovorme, že ideme alebo že vládna exekutíva ide nútiť teraz niekoho platiť príspevky a potom mu za to nič nedá. Veď to by neurobil ani diktátor. Ďakujem.
P. Hrušovský, predseda NR SR: (2004-09-23):
Návrh sme neschválili. Prosím ďalší návrh.
Šudík, Tomáš, poslanec NR SR (2021-06-24):
Ďakujem za slovo. Ja len v krátkosti, že voda je základná, veľmi dôležitá. A by som aj touto cestou chcel poďakovať predkladateľom a hlavne pani Zemanovej, že sa pustila do danej tvorby novely zákona, a verím, že ju aj všetci podporíme, pretože je to veľmi dôležité, a ohlásiť hlasovanie dnes o 17.00 hod. Ďakujem.
P. Paška, predseda NR SR: (2008-05-20):
S faktickými poznámkami sa hlásia poslanci, Simon, Tkáčová, Mikloško, Markovič, Kužma, Martinák, Košútová. Končím možnosť sa prihlásiť. Nech sa páči, pán poslanec Simon.
Bugár, Béla, podpredseda NR SR (2016-09-06):
Na vystúpenie pána poslanca jediný s faktickou poznámkou pán poslanec Kamenický. Končím možnosť sa prihlásiť. A zároveň máte slovo, pán poslanec.
Kaník, Ľudovít, poslanec NR SR (2015-01-28):
Pán podpredseda, ja vám to opäť, keď vám to uniklo, ja vám to pripomeniem. Máme tu na stole zákon o schránkových firmách. Pán Robert Pavlis využíva, pán Pavol Pavlis, ospravedlňujem sa, Robert Fico, Pavol Pavlis, vidíte, ako je to prepojené, využíva schránkovú firmu niekde na Holandských Antilách, aby pravdepodobne kryl svoju priamu účasť vo firme, ktorá vedie súdny spor so štátom alias Fondom národného majetku, a aby naďalej nahrával z našich spoločných peňazí veľké dotácie svojmu spoločníkovi. To je ten súvis, až ste to nepochopili. Takže znova, znova len uzavriem, že až nebude konať Robert Fico, hovorí, že je v tom namočený až po uši, a potom by sme mali konať my. Ďakujem za pozornosť.
Laššáková, Ľubica, poslankyňa NR SR (2021-03-16):
Ďakujem pekne za slovo, pán predseda. Navrhujem vypustiť bod č. 44, tlač 453, z programu 25. schôdze. Ide o materiál, ktorý nik neprerokoval s odborníkmi, nebol súčasťou širšej spoločenskej diskusie. V dôvodovej správe sa nachádzajú skresľujúce informácie, výsledkom čoho je vznik protestnej občianskej iniciatívy, a navyše sa s ním otvára aj ďalší zákon o dotáciách v pôsobnosti ministerstva kultúry. Ďakujem.
D. Lipšic, podpredseda vlády a minister spravodlivosti SR: (2004-05-13):
Zákonom č. 477/2002 Z. z. o uznávaní odborných kvalifikácií sa do nášho právneho poriadku implementovali príslušné smernice upravujúce všeobecný systém uznávania odbornej spôsobilosti na úrovni vysokoškolského a stredoškolského vzdelania. Všeobecný systém uznávania odbornej spôsobilosti pre profesionálne činnosti upravený v Smernici 1999/42 ES, ktorý bol čiastočne prevzatý do živnostenského zákona v roku 2001, sa predloženou novelou preberá úplne do nášho právneho poriadku. Návrhom zákona sa zavádza spôsob uznávania kvalifikácie pre osoby zo štátov Európskej únie, pri ktorom sa obligatórne porovnávajú vedomosti a schopnosti nadobudnuté týmito osobami v štátoch Európskej únie s požiadavkami kladenými na tuzemské osoby a určuje sa, aby orgánom príslušným na rozhodovanie v tejto oblasti bol krajský úrad. Súčasťou návrhu zákona je aj novela zákona o ochrane pred požiarmi a novela zákona o Komore kominárov Slovenska, pretože novelizácia týchto právnych predpisov priamo súvisí s procesom aproximácie živnostenského zákona. Predložený vládny návrh zákona dokončil proces aproximácie živnostenského zákona s právom Európskej únie. Návrh zákona bol prerokovaný v druhom čítaní vo výbore pre hospodárstvo, privatizáciu a podnikanie ako gestorskom výbore, v ústavnoprávnom výbore a výbore pre verejnú správu. S pozmeňujúcimi a doplňujúcimi návrhmi, ktoré vyplývajú zo spoločnej správy uvedených výborov, súhlasím v celom rozsahu, pretože skvalitňujú predložený návrh zákona. Vážená Národná rada, na základe uvedeného odporúčam návrh zákona v predloženom znení s pozmeňujúcimi a doplňujúcimi návrhmi schválenými v rámci výborov v druhom čítaní schváliť aj na pléne. Ďakujem, pán predseda.
Blaha, Ľuboš, podpredseda NR SR (2023-12-19):
Vážený pán poslanec, na vaše vystúpenie evidujem deväť faktických poznámok. Ešte predtým je tu procedurálny návrh pána poslanca Milana Garaja, nech sa páči. Takže nie, to asi bude omyl. Ani tu nie je prítomný, neviem, ako sa to mohlo stlačiť. Takže skúsime pána poslanca Ondreja Dostála s faktickou poznámkou, nech sa páči.
Klus, Martin, poslanec NR SR (2017-10-11):
Ďakujem pekne. Peter, ako vždy excelentná reč. Rád by som vyzdvihol z tvojho prejavu najmä tie pasáže, ktoré hovoria o tom, že sú tu medzi nami aj takí poslanci, ktorí by radi na pamäť národa zabudli, pretože ako už som spomínal v predchádzajúcej faktickej poznámke, práve to je spôsob, ako získavajú politické hlasy. A je veľmi smutné, že práve títo ľudia dnes takýmto priamym útokom zobrali inštitúciu, ktorá má za úlohu, aby náš národ nezabúdal na tragické časy, ktoré sa v tejto krajine odohrávali. Takže, Peter, ďakujem za tvoj príspevok. Myslím, že si pomenoval vecne a jasne všetko, čo bolo potrebné. A pevne verím, že sa tu ešte zachoval zdravý rozum v tejto sále a že návrh, tak ako ho vrátil pán prezident, nemá šancu prejsť.
Hrnčiar, Andrej, podpredseda NR SR (2017-06-15):
Končím možnosť nahlásiť sa faktickými poznámkami, tri faktické poznámky. Nech sa páči, pani poslankyňa Jurinová.
Hrušovský, Pavol, podpredseda NR SR (2011-02-03):
Ďakujem, pán predseda. Prosím, zaujmite miesto pre navrhovateľov. Otváram rozpravu o tomto bode programu. Panie poslankyne, páni poslanci, naozaj venujme pozornosť a majme istú dôstojnosť a úctu k rokovaniu Národnej rady Slovenskej republiky. Otváram rozpravu o tomto návrhu. Do rozpravy som nedostal žiadne písomné prihlášky, preto sa pýtam, či sa do rozpravy hlási niekto ústne. Nie, preto vyhlasujem rozpravu za skončenú a pristúpime k hlasovaniu, ktoré vykonáme na dvoch hlasovacích lístkoch. Chcem pripomenúť, že svoju voľbu vyjadríme tak, že na hlasovacom lístku pri každom mene a priezvisku označíte tú alternatívu, za ktorú hlasujete. Pri voľbe kandidáta na sudcu disciplinárneho súdu je platný ten hlasovací lístok, na ktorom je označená alternatíva za najviac u jedného kandidáta a pri voľbe členov Rady pre vysielanie a retransmisiu je platný ten hlasovací lístok, na ktorom je označená alternatíva za najviac u dvoch kandidátov. Pristúpime k vykonaniu tajnej voľby. (Akt tajného hlasovania.) Panie poslankyne, páni poslanci, chcem sa spýtať, či všetci poslanci, ktorí chceli využiť právo hlasovať o voľbe sudcu Disciplinárneho súdu a členov Rady pre vysielanie a retransmisiu, tak urobili. Ak nie, dávam poslednú možnosť a zároveň týmto upozornením vyhlasujem tajnú voľbu za skončenú. Prerušujem rokovanie do ukončenia sčítania hlasov skrutátormi, po ktorom skrutátori oznámia výsledok tajnej voľby. (Prestávka.) (Po prestávke.) Panie poslankyne, páni poslanci, budeme pokračovať v rokovaní prerušenej schôdze Národnej rady Slovenskej republiky a poprosím poverených skrutátorov, pána poslanca Poliačika a pána poslanca, koho ste poverili tým druhým, aby Národnú radu informovali o výsledku tajnej voľby kandidáta na sudcu disciplinárneho súdu a kandidátov na členov Rady pre vysielanie a retransmisiu. Pán poslanec Poliačik, poprosím vás, alebo Oravec, jeden z vás dvoch. Dohodnite sa, ktorý prvý oznámi výsledky tajnej voľby. Nech sa páči, pán poslanec, prosím o zverejnenie a oznámenie výsledkov tajnej voľby na členov Rady pre vysielanie a retransmisiu a na voľbu člena disciplinárneho súdu. Pán poslanec, máte slovo.
Sulík, Richard, predseda NR SR (2011-07-01):
Ďakujem pekne. No na tie super dobré vtipy pána Glváča a pána Žigu, je to výborný humor, super, zasmiali sme sa na tom, reagovať nebudem. Ale, pán Glváč, vy ste sa pýtali, či by som vás nemohol do toho nevťahovať. No aj vy ste v tomto parlamente a budem vás do toho vťahovať, toto nie je vec, ktorá jednoducho týka sa len koalície, tu ide o to, že národ ako celok zaplatí možno 10 mld. eur. Bude to aj vaša zodpovednosť, keď teraz alibisticky stiahnete chvost a budete sa tváriť, že tu nie ste. Pani poslankyňa Gabániová, hovoríte mi z duše. Áno, nemám k tomu čo dodať. To ma veľmi teší. A, pán poslanec Jarjabek. Že teda nemám urážať Grékov, že oni tam nie sú vlastnou vinou? No sú tam vlastnou vinou, lebo volili takých bezbrehých populistov ako ste vy, ktorí rozdávajú peniaze cudzích ľudí, ktorí nevedia hospodáriť, ktorí skrátka kupujú si hlasy. (Choďte za vaším predsedom, váš predseda to pár dní dozadu povedal v televízii: „My sme majstri v populizme.“ A súhlasím s ním.) Sa potom nemusíte tomu čudovať po tridsiatich rokoch. V roku 1981 Grécko malo verejné financie v poriadku, grécky dlh bol 27 %, dnes je 150 % kvôli ľuďom ako ste vy. Ste takí, lebo rozdávate peniaze cudzích ľudí a neviete hospodáriť. (Potlesk.)
P. Paška, predseda NR SR: (2006-10-24):
(Hlasovanie.) 135 prítomných, 132 za, 1 bol proti, 1 sa zdržal, 1 nehlasoval. Konštatujem, že sme schválili vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 . Pokračujeme hlasovaním v druhom čítaní o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti, tzv. Exekučný poriadok, a o zmene a doplnení ďalších zákonov v znení neskorších predpisov, je to tlač č. 50. Spoločnou spravodajkyňou je pani poslankyňa Katarína Tóthová. Poprosím ju, aby uvádzala hlasovanie.
Jurinová, Erika, poslankyňa NR SR (2016-09-07):
Ďakujem pekne. Ja by som tiež potvrdila to, čo aj predošlí rečníci obidvaja povedali, že ide o nesystémový príspevok. Každý rok tu robíme rošády, to už bolo povedané. Teraz ma zarazilo, keď, pani kolegyňa, ste povedali, že financií je každý rok menej a menej. Ale nie, financií je každý rok, by som povedala, viac a viac, len sa možnože používajú na rôzne ciele, ktoré možno naháňajú do vreciek, financie do vreciek tým, ktorým by nemali, a tým, ktorí potrebujú a sú núdzni, tak na tých sa akoby zabúda. Ďalšia vec, ktorá ma pri tom vianočnom príspevku napadla, je, pán Mihál doporučil, že by sa táto suma celá mohla, celých tých 80 miliónov, mohla pretransformovať napríklad do sociálnych služieb. Mne by sa možnože páčilo, aby sa skôr tento vianočný príspevok použil ako do balíka valorizácie alebo do balíka úpravy dôchodkov. Ale zasa to v tomto prípade by to nebolo tak marketingovo zaujímavé, ako keď poviete dôchodcom, že dostanú vianočný darček v podobe vianočného príspevku. Takto to chápem rovnako. Takže podobne ako v tom predchádzajúcom, ľuďom ste hovorili pri valorizácii dôchodkov, že dostane každý dôchodca rovnakú valorizáciu, čo považujem za veľké a hrubé zavádzanie, tak v tomto prípade rovnako sa mi nepáči, že každý rok robíte rošády s vianočným príspevkom. A ak si spomínam dobre, tak úplne na začiatku to mala byť dávka, ktorá ochráni možnože tých, ktorých nazývame starodôchodcovia a novodôchodcovia. Ďakujem.
P. Hrušovský, predseda NR SR: (2005-05-24):
(Hlasovanie.) 138 prítomných, 90 za, 1 proti, 47 sa zdržalo. Návrh sme schválili.
P. Farkas, poslanec: (2002-06-21):
I. Presperín, podpredseda NR SR: Páni poslanci, prosím vás o kľud. Vystúpil pán minister, my môžeme pokračovať v hlasovaní, pán spravodajca má slovo. Nech sa páči, pán spravodajca. Prosím, aby ste ho počúvali.
Šimečka, Michal, podpredseda NR SR (2024-01-19):
Ďakujem pekne. Pani poslankyňa Marcinková.
Pellegrini, Peter, predseda NR SR (2023-12-07):
Prosím, prezentujme sa a hlasujme návrhu prerokovať tento vládny návrh zákona v skrátenom legislatívnom konaní. (Hlasovanie.) Prítomných 142 poslancov, za 78, proti 63, zdržal sa 1 poslanec. Konštatujem, že Národná rada na návrh vlády rozhodla, že tento návrh zákona prerokuje v skrátenom legislatívnom konaní . Teraz už nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení, tlač 78. Dávam slovo spravodajcovi z výboru pre vzdelávanie, vedu, mládež a šport pánovi poslancovi Jozefovi Habánikovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony , tlač 78.)
Hrnčiar, Andrej, podpredseda NR SR (2016-12-01):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Prerušujem rokovanie o tomto bode programu. Vyhlasujem dvojminútovú prestávku, nakoľko pani poslankyňa mi písala, že už je vo výťahu, takže by sme pokračovali týmto bodom. Pani poslankyňa už je tu, takže... Čiže pristúpime k prvému čítaniu o návrhu poslankyne Národnej rady Slovenskej republiky Kataríny Cséfalvayovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh zákona má parlamentnú tlač 327. Návrh na jeho pridelenie na prerokovanie výborom je v rozhodnutí č. 332. Dávam slovo poslankyni Kataríne Cséfalvayovej, aby návrh zákona uviedla.
Glváč, Martin, podpredseda NR SR (2018-02-06):
Pán poslanec Bugár.
Hrnčiar, Andrej, podpredseda NR SR (2018-05-22):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Heger.
Dostál, Ondrej, poslanec NR SR (2011-03-22):
Minulý rok navrhli poslanci OKS novelu zákona o komunálnych voľbách. (Reakcie z pléna.) SMER takisto, takisto navrhol stiahnutie tohto bodu z programu... (Výkriky z pléna. Prerušenie vystúpenia predsedajúcim.)
Čepák, Rastislav, poslanec NR SR (2015-12-01):
Ďakujem za slovo, pán predseda. V rozprave vystúpil jeden poslanec, pán Mikloško, nepredložil žiaden iný návrh uznesenia, preto dajte hlasovať o návrhu uznesenia, ktoré som predložil ja.
Laššáková, Jana, podpredsedníčka NR SR (2013-09-18):
Pán poslanec Mikloš, nech sa páči.
M. Hort, podpredseda NR SR: (2008-01-31):
A teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi  Jozefovi Ďuračkovi. Nech sa páči, pán poslanec, je tu priestor na úvodnú informáciu.
Paška, Pavol, predseda NR SR (2013-06-19):
Pán poslanec Zajac, vaša reakcia.
Grendel, Gábor, podpredseda NR SR (2021-03-30):
Panie poslankyne, páni poslanci, budeme pokračovať v prerušenej schôdzi, a to druhým čítaním o vládnom návrhu zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva . Vládny návrh zákona má tlač 478, výsledky rokovania výborov sú v tlači 478a. Prosím pána podpredsedu vlády a ministra financií Slovenskej republiky Eduarda Hegera, povereného riadením Ministerstva zdravotníctva, aby vládny návrh zákona odôvodnil.
Š. Kužma, poslanec: (2008-12-08):
Táto kauza sa týka udelenia zákazky na ministerstve výstavby a regionálneho rozvoja a potvrdzuje, že vláda pod vedením Roberta Fica nielenže korupciu a klientelizmus v krajine nepotláča, ale, naopak, tolerovaním závažných podozrení priamo prispieva k ich rozmachu. Veď ten istý predseda vlády, ktorý verejne vyhlasoval, že do troch minút odvolá každého člena vlády, u ktorého sa ukáže iba náznak korupcie a klientelizmu, ignoruje vážne podozrenia, ba čo viac, svojím postojom priamo prispieva k zahmlievaniu celej kauzy. Namiesto jednoznačného konania sa skrýva za úradnícke kontroly. Keď sa však vyhrážal, že podozriví ministri budú z vlády odvolaní, nepodmieňoval to žiadnymi závermi z kontrol, ktoré sa môžu ťahať aj celé mesiace a týmto spôsobom uhrávať kauzu dostratena. Najväčším pokrytectvom predsedu vlády je však skutočnosť, že keď pred necelým polrokom sa odvolával na etiku, keď z funkcie ministra vlády stiahol ministra životného prostredia Jaroslava Izáka. Ten rozdelil peniaze z Environmentálneho fondu aj ľuďom blízkym vláde a SNS. Vtedy Fico povedal: „Izák síce neporušil zákon, doplatil však na to, že postupoval v rozpore s etikou.“ Ak predseda vlády nie je schopný rázne sa postaviť k riešeniu takých závažných podozrení ako v prípade tejto kauzy, tak tým len potvrdzuje svoju slabosť a vysiela signál, že aj u ďalších podozrivých ministrov bude nečinný. Koľkí ministri v jeho vláde majú vlastne imunitu proti odvolaniu? V júni 2005 vtedy ešte opozičný líder Fico o vtedajšej vláde vyhlasoval, že ide o „svorku držiacu sa pohromade len vidinou ľahkej koristi v podobe štátneho majetku“. Ak ani v tejto kauze nebude konať, potvrdí tým, že uvedené prirovnanie sa dokonale hodí práve na jeho vládu. A keďže uplynulo dosť času a predseda vlády Fico nekoná, je, dámy a páni, na nás, aby sme konali my a pána ministra odvolali. (Potlesk.)
Martvoň, Anton, poslanec NR SR (2015-03-19):
Ďakujem pekne. Pán Hlina, tak to vadí vám, že my prichádzame s pozmeňujúcim návrhom, ktorý má pomôcť ochrániť slobody a základné práva občanov, vám, čo máte politickú stranu s názvom „občania“? No nežartujte, pán Hlina. Tak potom si ju premenujte tú stranu na „Hlina“. Ja chápem, že vy ste zvyknutý na výsady. Dokazuje to aj správa spred včera, ktorú jeden nemenovaný denník priniesol, že 15-ročný tínedžer za prisvojenie jeleních parohov je stíhaný na slobode, no Hlina má zlegalizovaného celého diviaka. To je rozdiel medzi stranou SMER a poslancami za stranu „občania“. Toľko.
Kolesík, Andrej, poslanec NR SR (2013-06-04):
Ďakujem, pani predsedajúca. Pán kolega Matovič, zjavne vám pri vašej širokospektrálnosti uniká zopár detailov alebo konkrétneho si naštudovania, nielen takého povrchného plávania v problematike neoprávnených odberov zemného plynu, to, že od 1. septembra platí právna úprava a už ju zmenila táto vláda a poslanecký klub strany SMER, kedy poškodenie plomby na plynomeri v kategórii pre domácnosti sa nepovažuje za neoprávnený odber zemného plynu, pokiaľ ide o prvý incident. To je, viete, to, čo navrhuje vaša pani kolegyňa z vášho klubu, ja vnímam ako navádzanie obyvateľstva na neoprávnené odbery plynu, čo je vážna vec. Dnes platí právna úprava, tak ako som povedal, že keď je poškodená plomba a ide o prvý incident, dodávateľ plynu nijakým spôsobom nesankcionuje odberateľa. Situácia sa vyrieši, zadokumentuje a ide sa ďalej. Ale toto, čo navrhuje pani poslankyňa Mezenská, to je z môjho pohľadu veľmi nebezpečné a je to istý druh precedensu. Takže bol by som naozaj veľmi opatrný v takých tých populistických vyhláseniach a že ideme chrániť ľudí a tak ďalej a tak ďalej. Pán kolega, vy ste dostatočne inteligentný na to, aby ste si danú problematiku naštudovali tak ako my členovia hospodárskeho výboru, a nemusíte urážať kolegov vo výbore napriek tomu, že sú z opozície, ako je pán poslanec Přidal.
Šimečka, Michal, podpredseda NR SR (2023-12-05):
Ďakujem pekne. Ako ďalší vystúpi pán poslanec Gašpar. Prosím, máte slovo.
Blanár, Juraj, podpredseda NR SR (2023-02-09):
Pán poslanec Blcháč s faktickou poznámkou.
Hrnčiar, Andrej, podpredseda NR SR (2017-02-07):
Ďakujem. Návrh zákona je uverejnený ako tlač 372, návrh na jeho pridelenie na prerokovanie výborom je v rozhodnutí č. 389. Dávam slovo poslancovi Richardovi Raš..., teda spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Chomovi. Nech sa páči.
Jarjabek, Dušan, poslanec NR SR (2019-12-04):
Ďakujem pekne, ja by som tiež chcel pozvať členov výboru pre kultúru a médiá na stretnutie do zasadačky výboru pre kultúru a médiá, čas nonstop.
Žiga, Peter, poslanec NR SR (2011-03-31):
Ďakujem pekne, pán predsedajúci. Vážená pani premiérka, páni ministri, kolegyne, kolegovia, chcel by som interpelovať ministra hospodárstva. A síce využívam túto formu, lebo pôvodne som sa ho pýtal na hospodárskom výbore, lenže pán minister sa hospodárskych výborov nezúčastňuje a na moje otázky mi neodpovedá, tak som využil procedúru interpelácie. Vážený pán minister, v období od 28. februára do 7. marca ste sa zúčastnil zahraničnej pracovnej cesty v Spojených štátoch amerických. Tejto vašej iniciatíve rozumiem a podporujem akékoľvek aktivity ktoréhokoľvek ministra pri prezentácii Slovenska v zahraničí. Podľa kompetenčného zákona ministra v jeho neprítomnosti zastupuje štátny tajomník. Vo vašom prípade máte, teraz momentálne nemáte žiadneho, ale mali ste v tom období jedného štátneho tajomníka, ktorý v čase od 3. marca do 7. marca sa tiež nenachádzal na území Slovenska, ale bol s vami na služobnej ceste v Spojených štátoch amerických. Je to zvláštne, pretože väčšinou ministri nepotrebujú štátnych tajomníkov na svoje služobné cesty a väčšinou sa takéto cesty nedupľujú. Ale treba povedať, že ministerstvo hospodárstva je jeden veľmi dôležitý rezort v prípade nejakej mimoriadnej situácie, v prípade alebo pri riadení subjektov hospodárskej mobilizácie, v prípade nejakej jadrovej katastrofy alebo banského nešťastia riadi a zodpovedá za riešenie krízovej situácie. Vážený pán minister, chcem vás interpelovať, akým spôsobom bolo v čase 3. marca až 7. marca zabezpečené riadenie ministerstva hospodárstva v prípade nejakej mimoriadnej udalosti, napr. jadrovej katastrofy alebo banského nešťastia, keďže v tom čas nebol žiaden predstaviteľ ministerstva hospodárstva v dosahu Slovenskej republiky minimálne 12 hodín? Ďakujem pekne.
Bugár, Béla, podpredseda NR SR (2017-12-05):
Teraz otváram rozpravu (doznievanie potlesku), teraz otváram rozpravu o tomto bode programu. Chcem vás informovať, že som dostal písomné prihlášky za klub SaS pán poslanec Galko, za klub SME RODINA pán poslanec Krajniak, za klub SMER – sociálna demokracia Erik Tomáš, za klub OĽANO Richard Vašečka. Okrem toho ešte písomne sú prihlásení Igor Matovič, Gábor Grendel, Anna Verešová a Jana Kiššová. Samozrejme, aj o tom vás chcem informovať, že o slovo sa hlási pán poslanec Rajtár a, samozrejme, aj pán minister vnútra. Ale ešte predtým procedurálny návrh – pán poslanec Kotleba.
Farkašovský, Karol, poslanec NR SR (2019-05-20):
Pán predseda, ďakujem pekne za slovo. Dovoľte mi ako určenému spravodajcovi výboru predniesť správu Výboru Národnej rady pre kultúru a médiá o prerokovaní Správy o stave vysielania a retransmisie v Slovenskej republike a o činnosti Rady pre vysielanie a retransmisiu za rok 2018 vo výbore. Správu o stave vysielania v Slovenskej republike a o činnosti Rady za rok 2018 pridelil predseda Národnej rady svojím rozhodnutím č. 1486 z 29. marca 2019 na prerokovanie Výboru Národnej rady pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady. Výbor Národnej rady prerokoval správu a odporučil ju Národnej rade uznesením č. 160 z 9. mája 2019 schváliť. Gestorský výbor odporúča Národnej rade Slovenskej republiky, po prvé, schváliť Správu o stave vysielania v Slovenskej republike a o činnosti Rady pre vysielanie a retransmisiu za rok 2018, po druhé, vysloviť súhlas, aby predsedníčka Rady pre vysielanie a retransmisiu Marta Danielová správu uviedla a mohla vystúpiť v rozprave na schôdzi Národnej rady. Súčasne výbor určil poslanca Karola Farkašovského za spravodajcu výboru a poveril ho, aby informoval Národnú radu o výsledku rokovania vo výbore. Prerokovaná informácia k správe bola schválená uznesením gestorského výboru č. 161 z 9. mája 2018. Návrh na uznesenie Národnej rady je v prílohe informácie. Pán predseda, ďakujem pekne, skončil som. Otvorte, prosím, rozpravu.
Pellegrini, Peter, podpredseda NR SR (2020-04-22):
Ďakujeme pekne. Kolegyne, kolegovia, je 18.55 hod., ďalšia písomne prihlásená je pani predsedníčka Žitňanská, ktorá má vystúpiť ZA ĽUDÍ, ale avizuje, že jej vystúpenie je dlhšie, a preto sa chcem spýtať, aby sme neurobili to, že teraz povie pár viet a zajtra bude pokračovať a už nikto nebude vedieť ani kontext, či súhlasíte a je všeobecný súhlas, aby sme na dnes, vzhľadom na to, že je 18.56 hod. už pomaly, ukončili rokovanie a budeme pokračovať zajtra o deviatej. Je všeobecný súhlas? (Súhlasná reakcie pléna.) Ďakujem pekne. Budeme pokračovať ráno o deviatej hodine vystúpením pani poslankyni Žitňanskej, potom ešte pani Krištúfková a pán Kotleba za kluby a potom ďalších 12 písomne prihlásených do rozpravy. Ďakujem veľmi pekne. (Reakcie z pléna.) Áno, o deviatej ešte, pardon, je otvorená rozprava k tým voľbám a po nich bude pokračovať pani poslankyňa svojím vystúpením. Áno, áno, opravujem, ďakujem za upozornenie. (Prerušenie rokovania o 18.56 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 116
Klus, Martin, poslanec NR SR (2018-03-26):
Ďakujem veľmi pekne za faktické poznámky. No mrzí ma, že som možno ešte niektoré veci nepovedal navyše, nič v zlom, pán poslanec Mizík. Dovolím si na pána poslanca Číža, ktorý hovoril o mojich trápnostiach, no, ono je to tak, že na jednej strane pán predseda vlády, možno už našťastie nie aktuálny predseda vlády, možno hovoril o jadre, druhá vec je, že sa veľmi aktívne zároveň pripojil k tej skupinke diletantov, ktorí pokojné zhromaždenie občanov vidí ako štátny prevrat organizovaný navyše Georgeom Sorosom, takže aj takto máme akúsi dichotómiu medzi vnímaním jadra z pohľadu vtedajšieho predsedu vlády. Ja som sa ale nepýtal na to v mojom príhovore, že čo si o tom myslí pán predseda vlády Fico, ja som sa pýtal na to, čo si o tom myslí súčasná nová vláda predsedu Pellegriniho. A ja som nič také v programovom vyhlásení vlády nenašiel. Ani žiadny odkaz na jadro, ani žiadny odkaz na vyjadrenia smerom k prezidentovi Macronovi alebo, ako som spomínal, k Jeanovi-
-Claudeovi Junckerovi. A keď ste spomínali Rusko, áno, Rusko má také tradície, že aj Trockého prepustili a potom skončil s čakanom v hlave, takže netreba tieto hrozby brať na ľahkú váhu a ja osobne si myslím, že už včera bolo neskoro adekvátne zareagovať. No a čo sa týka pani poslankyne Cséfalvayovej, ja by som ju rád ubezpečil, že strana Sloboda a Solidarita má úplne jasno v tom, ako má byť Slovenská republika ukotvená v európskom a transatlantickom priestore, a nevidím najmenší dôvod toto spochybňovať. Verím tomu, že napríklad aj moje vystúpenie bolo jasnou zárukou toho, kam si my predstavujeme, že by Slovenská republika mala patriť a za akých okolností by sa potom mala spolupodieľať napríklad aj na takej zásadnej veci, ako je reforma tohto priestoru. Ďakujem pekne.
Danko, Andrej, predseda NR SR (2019-06-25):
Pani poslankyňa Smolíková, faktická. Pán poslanec Pamula, to bola faktická, nie? Hej, dobre. Takže pani poslankyňa Smolíková, nech sa páči, ešte raz zapnúť čas.
Grendel, Gábor, podpredseda NR SR (2021-03-30):
Dve faktické poznámky na vystúpenie pani poslankyne Kozelovej. Končím možnosť prihlásiť sa s faktickými poznámkami. Pán poslanec Kazda.
Číž, Miroslav, podpredseda NR SR (2014-12-11):
Teraz má slovo pán poslanec Matovič.
Grendel, Gábor, poslanec NR SR (2016-04-18):
Ďakujem za slovo. V minulom volebnom období vládol v tomto parlamente duch, ktorý najviac vystihoval výrok Pavla Pašku: „Vyhraj voľby, môžeš všetko.“ Ak sa niekto v tejto krajine nádejal, že vytvorenie koaličnej vlády, keď už SMER nebude vládnuť sám, na tomto duchu niečo zmení, tak sa mýlil. Dnešná vláda dokonca posunula tento prístup do ešte vyššieho levelu, a to vďaka koaličným partnerom SMER-u. Dnes už ani nemusíte vyhrať voľby, aby ste mohli všetko. Vlastne stačí prehrať voľby a môžte všetko, ak sa spojíte so SMER-om. Pán podpredseda Bugár nepovedal jediný dôvod, prečo (potlesk) prvýkrát v histórii znížila koalícia počet členov branno-bezpečnostného výboru. Ani jeden dôvod nepovedal.
P. Hrušovský, predseda NR SR: (2005-09-20):
Panie poslankyne, páni poslanci, o 10.00 hodine zvolávam poslanecké grémium. (Reakcia z pléna.) Teraz. (Rokovanie 49. schôdze NR SR sa skončilo o 9.25 hodine.)
Budaj, Ján, poslanec NR SR (2018-12-03):
Pán poslanec Jurzyca, nič? Vy nie ste hospodársky.
Vašečka, Richard, poslanec NR SR (2023-02-14):
Ďakujem veľmi pekne. Ja chcem pre záznam uviesť, že keď som sledoval výpis hlasovaní, tak ma vykázalo, že pri hlasovaní o podmienkach výkonu volebného práva, že som nehlasoval, nebol som prítomný, hlasoval som za, skontroloval som si dokonca svetielko, že svietilo za, takže namietam nefunkčnosť hlasovacieho zariadenia. Hlasoval som za, vykázalo ma, že som neprítomný.
Bugár, Béla, podpredseda NR SR (2017-04-05):
Teraz v rozprave vystúpi pán poslanec Marian... (Reakcia z pléna.) Nie, neprihlásila ste. (Reakcia z pléna.) Prepáčte, ste sa neprihlásila. Musíte sa... (reakcia z pléna), no áno, až potom, no. Naposledy, páni kolegovia aj vy, pani kolegyne, kolegyňa, keď prečítate, nechcel som vás upozorniť, ale už naposledy. Keď začnete čítať pozmeňujúci návrh, musíte to povedať. V tom momente sa zastaví časomiera a potom už nemáte čo odôvodňovať. Prečítate, čo je na papieri a potom už nemáte slovo. Ale to, to musí takto platiť. Je to rokovací poriadok, nechcel som vás upozorniť. Takže skúsme aspoň sa naučiť ten jeden jediný zákon, ktorý sa volá rokovací poriadok Národnej rady č. 350. Takže nech sa páči, pani poslankyňa Cigániková, môžte reagovať na dve faktické.
Chren, Martin, poslanec NR SR (2013-02-12):
Ďakujem veľmi pekne. Vážený pán predseda, len pri pokračovaní v tej sérii bonmotov, ja by som si naopak dovolil navrhnúť vzhľadom k tomu, aký má vaša vplyv na podnikateľské prostredie, aby ste pokojne takúto situáciu viackrát zopakovali.
Grendel, Gábor, podpredseda NR SR (2022-05-10):
Pán poslanec, prepáčte, nechcem vám do toho nejako zasahovať, len ste avizovali, že chcete vystúpiť v rozprave, aby na vás mohli reagovať kolegovia, ešte sme v úvodnom slove.
Laurenčík, Milan, podpredseda NR SR (2021-10-21):
Pán poslanec, máte doplňujúcu otázku? Nemáte, ďakujem. Ďalšia otázka, otázka č. 10, je od pani poslankyne Romany Tabák. Je tu pani poslankyňa Romana Tabák niekde v sále? Nie je, takže otázku nepoložíme. Ďalšia otázka, č. 11, je od pána poslanca Martina Čepčeka, aj ten sa nám vzdialil zo sály, tú otázku nepoložíme. Ďalšia otázka, č. 12, je od pána poslanca Romana Kazdu a je smerovaná na ministra životného prostredia Slovenskej republiky Jána Budaja. Otázka znie: „Podľa zákona č. 302/2019 Z. z. o zálohovaní jednorazových obalov na nápoje v jeho súčasnom znení majú od 1. januára 2021 výrobcovia, teda zväčša podnikatelia, vykonávať evidenčnú a ohlasovaciu povinnosť pre výrobcov elektronicky prostredníctvom informačného systému. Ministerstvo životného prostredia navrhuje v novele tohto zákona (tlač 641) presunúť túto povinnosť na 1. januára 2023. Ako je ministerstvo životného prostredia pripravené na situáciu, že tlač 641 nebude do konca roka schválená, a teda uvedený odklad povinnosti nenadobudne účinnosť? Informačný systém ISOH totiž naďalej nie je spustený do prevádzky.“ Pán minister, nech sa páči, máte päť minút na odpoveď.
M. Sabolová, poslankyňa: (2004-10-28):
Z tohto dôvodu predkladám pozmeňujúci návrh k § 64 ods. 2, kde sa navrhuje nové znenie odseku 2: „Na započítanie jedného občana so zdravotným postihnutím podľa ods. 1 je potrebné zadať zákazku vo výške trojnásobku mesačnej minimálnej mzdy platnej ku koncu kalendárneho mesiaca, v ktorom sa odvod za nesplnenie povinného podielu počtu občanov so zdravotným postihnutím odvádza.“ Odôvodnenie: Veľmi krátko poviem. Dnes zákon hovoril, že na jedného zdravotne postihnutého, ktorého zamestnáva organizácia, je možné zadať zákazku na 1 400 hodín, čím sa veľmi vytváral tlak jednak na to, že objednávanie zákaziek bolo viazané mnohokrát na začiatok roka na to, aby si mohol zamestnávateľ vypočítať pri zamestnávaní zdravotne postihnutých, koľko hodín môžu odpracovať. Bol to jednak tlak na to, že mnohokrát zdravotne postihnutí boli tlačení na prácu za minimálnu mzdu alebo možno aj pod minimálnu mzdu. Tým, že sa zadá cena práce, je možné zamestnávať viac občanov, je možné im dať lepšiu mzdu. A práve tým pozmeňujúcim návrhom, o ktorom hovorila kolegyňa Sárközy, ešte v tom prvom odseku sa zdôrazňuje, aby zamestnávateľ, ktorý môže mať aj inú prevádzku, nielen chránenú dielňu, práce objednávané iným zamestnávateľom, ktorý nie je schopný poskytnúť zdravotne postihnutým prácu, bol povinný, aby vykonávali túto objednanú prácu zdravotne postihnutí. Čiže si myslím, že týmito dvoma pozmeňujúcimi návrhmi zlepšujeme možnosť zamestnávať zdravotne postihnutých a aj im vytvárame lepšie ekonomické podmienky na ich prácu. A verím, že aj zamestnávatelia, ktorí takýchto ľudí zamestnávajú, to pochopia a skutočne sa zlepší aj cena práce týchto zdravotne postihnutých. Ďakujem pekne a prosím o podporu.
Blanár, Juraj, podpredseda NR SR (2023-03-30):
Pýtam sa, kto má záujem prihlásiť sa ústne do rozpravy. Evidujem pána spravodajcu ako jediného. K tomu ešte pán poslanec Baránik. Uzatváram možnosť sa prihlásiť. Pán spravodajca ako prvý a po ňom sa pripraví pán poslanec Baránik.
Bugár, Béla, podpredseda NR SR (2010-09-08):
Na vystúpenie pána poslanca šiesti. Môžem uzavrieť? Deviati poslanci. Končím možnosť sa prihlásiť do faktických poznámok. Pán poslanec Glváč, nech sa páči.
P. Hrušovský, predseda NR SR: (2004-09-10):
(Hlasovanie.) 123 prítomných, 90 za, 2 proti, 31 sa zdržalo. Návrh sme schválili. Poprosím teraz pani poslankyňu Demeterovú, aby z poverenia výboru pre sociálne veci a bývanie Národnej rade navrhla návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania a ktorým sa mení a dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Prerokúvame návrh ako tlač 712. Pani poslankyňa Demeterová. M. Demeterová, poslankyňa: Vážený pán predseda, v rozprave odznel jeden pozmeňujúci návrh pána poslanca Vážneho, ktorý ako spravodajca, aj pán minister, včera sme sľúbili, že ho posúdime, odporúčame schváliť. Ale najskôr, prosím, dajte hlasovať o bodoch 1 až 4 zo spoločnej správy. Gestorský výbor odporúča schváliť a hlasovať o nich spoločne.
M. Číž, podpredseda NR SR: (2007-02-01):
Vážené kolegyne, kolegovia, vystúpili všetci ústne prihlásení poslanci. Vyhlasujem tento bod programu za skončený. Ďakujem členom vlády za prítomnosť na tomto bode. Vážené kolegyne, kolegovia, budeme pokračovať v zmysle schváleného programu v rozprave k návrhu skupiny poslancov Národnej rady Slovenskej republiky na vydanie ústavného zákona o starobnom dôchodkovom sporení , ktorý máme v laviciach ako tlač 183. V doterajšom priebehu vystupujú poslanci za jednotlivé kluby. Po vystúpení pána poslanca Štefanca z SDKÚ teraz vystúpi v rozprave za poslanecký Klub KDH pán poslanec Július Brocka. Pán poslanec, máte slovo.
Grendel, Gábor, podpredseda NR SR (2022-11-29):
Ďakujeme, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Jánovi Szőllősovi.
Hrušovský, Pavol, podpredseda NR SR (2011-05-26):
Ďakujem za uvedenie návrhu pánovi ministrovi. A teraz poprosím pána predsedu výboru, ktorého výbor zároveň poveril, aby bol spoločným spravodajcom pri prerokovávanom vládnom návrhu zákona, a, pán predseda, prosím vás, aby ste informovali Národnú radu o výsledku prerokovávania zákona vo výboroch, ktorým bol pridelený, ako aj o stanovisku gestorského výboru k návrhu zákona. Nech sa páči, máte slovo.
Laurenčík, Milan, podpredseda NR SR (2021-10-26):
Ďakujem za slovo. Pán kolega Takáč, nebol som na celom vašom vystúpení, bol som tu iba chvíľku, ale mal som teda dosť z toho zmätku informácií, ktoré ste sa snažil podať. Snažil ste sa teda zaujať, snažil ste sa napodobniť svojho predsedu Fica, ale jednoducho nepodarilo sa vám to. Hovoril ste teda o všetkých tých veciach, o ktorých aj on, lenže on v tom mal aspoň nejaký, nejaký súvis a nejakú logiku to dávalo. No ale vy ste skákal z Plačkovej na fotovoltaiku, hore-dole, jednoducho nešlo vám to. Dozvedeli sme sa také informácie, že pani manželka štátneho tajomníka Galeka viedla organizáciu, ktorá zastrešuje fotovoltaiku na svete, tak to neviem, že by sme mali až takto vysoko postavenú dámu na Slovensku, ktorá by zastrešovala fotovoltaiku na svete, ale možno, že to vy viete a úplne ste ma dojal s tým, keď ste spojil to, že minister hospodárstva v Dubaji varí halušky v tričku SaS s tým, že nám rastie cena elektriny. To som ozaj nepochopil. Ďakujem.
Hreha, Štefan, poslanec NR SR (2012-07-26):
Teraz dajte, prosím, hlasovať o piatom pozmeňovacom návrhu poslanca Hudackého.
R. Kaliňák, poslanec: (2004-10-19):
Vážení kolegovia, myslím si, že tento návrh zákona nemá právo prejsť do druhého čítania a preto vás žiadam o to, aby ste ho v žiadnom prípade nepodporili. Ďakujem pekne. (Potlesk.)
Paška Pavol, predseda NR SR (2013-03-19):
Hlasujeme o bodoch zo spoločnej správy. (Hlasovanie.) 137 prítomných, 79 za, 58 sa zdržalo. Tieto body sme schválili.
Jahnátek, Ľubomír, poslanec NR SR (2010-12-03):
Nemôžem, dobre. Lebo už som pomaly sa dostal k jednému, ale som si povedal, že na diagnózu nereagujem.
Goga, Pavol, poslanec NR SR (2018-10-18):
Ďakujem, pani podpredsedníčka, ja si nemyslím, že v tejto zostave by sme boli schopní tu nejakú habaďúru urobiť. Takže... (Prerušenie vystúpenia predsedajúcou.)
Kotleba, Martin, poslanec NR SR (2017-02-08):
Tri šesť deväť, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-11-10):
Pán podpredseda vlády, reakcia.
M. Hort, podpredseda NR SR: (2008-10-22):
Pani poslankyňa Žitňanská bola jediná prihlásená do rozpravy ústne, s faktickými poznámkami sa na jej vystúpenie neprihlásil nikto, a preto vyhlasujem všeobecnú rozpravu za skončenú. Pýtam sa, či sa chce k rozprave vyjadriť pán navrhovateľ pán minister. Áno. Nech sa páči.
Grendel, Gábor, podpredseda NR SR (2022-02-18):
Pán poslanec Ján Benčík.
B. Bugár, podpredseda NR SR: (2003-07-02):
Pán poslanec Chovanec.
P. Kubovič, poslanec: (2007-06-26):
Ja vám na to odpoviem veľmi jednoducho. Vy jednoducho robíte účelové zmeny, tak ako ste to v Bratislave kvôli jednému, nazvem to neschopnému starostovi začali robiť účelové zmeny, ako teraz kvôli možno jednému neschopnému županovi, budúcemu teda županovi, lebo teraz sa to volá predseda samosprávneho kraja, nám vnucujete opäť zmeny, ktoré majú meniť pozície, ktoré sú štandardné a ktoré jednoducho fungovali. Toto je váš štýl, váš štýl politiky. No nehnevajte sa, keď budete kandidovať vždy v týchto samosprávnych voľbách takých neschopných ľudí, tak to budete tu vždy po voľbách meniť zákony? Veď sa môžete hanbiť za takýto prístup!
Puci, Róbert, poslanec NR SR (2018-10-17):
Ďakujem pekne. Vážený pán predsedajúci, v rozprave nevystúpil žiaden poslanec. Pristúpime teda k hlasovaniu o pozmeňujúcich a doplňujúcich návrhoch zo spoločnej správy nasledovne: o bode 1 s odporúčaním gestorského výboru schváliť.
Cigániková, Jana, poslankyňa NR SR (2019-02-01):
Ďakujem pekne. Martin Poliačik, tie dôvody boli, teda pokiaľ som to správne pochopila, v minulosti zdravotné dôvody, hygienické dôvody a správanie zvierat. Zdravotné, hygienické považujem za vybavené tým porovnaním so zahraničím a tiež kvôli tomu, ako sa vyjadruje naše hygiena. Čo sa týka správania zvierat. Vravel si, že si bol napadnutý nemeckým ovčiakom. Ja zas dám príklad, tu mnohí z nás boli napríklad napadnutí Hrnkom, Čížom alebo Blahom a tiež nemáme zákon, ktorý by zakazoval ich vstup niekam, aj keď nehovorím, že by som teda bola úplne proti, ale jednoducho nie, nie úplne vždy je to namieste. Čo sa týka Anky Zemanovej, presne ako si povedala, je to o voľbe, je to o možnosti voľby, je to o slobode všetkých ľudí v spoločnosti, je to o možnosti výberu. Dnes toto neplatí. Platí to iba pre jednu časť spoločnosti, pre druhú to neplatí. Pán Mazurek, áno, boli to rómske deti. Takto som to ja Jana Cigániková povedala, pretože naozaj to tak bolo. Oni zrejme teda majú nejaké, nejaké iné, iné nastavenie, pre nich ten psíček bol zábavka. Ale chcem vás opraviť, nebolo to tak, že oni robili zle môjmu psovi, oni sa o to len pokúsili, ale môj päťkilový Rikino, môj povel potom robil zle im, samozrejme, nie ako fyzicky, len ich teda dal do poriadku a vychoval ich, takže možno vás to poteší. Alebo boli teda zlatí tí drobci. Čo sa týka pána Mizíka, v tom je to čaro, ani tie reštaurácie, ktoré ste spomínali, nevidím vás, asi ste odišli, O. K. Ani, ani kebab, kam chodíte, ani kebab reštaurácie, kam radi chodíte s kolegom Mazurekom, nikto nemusí prijať tento, tento zákon alebo toto pravidlo. Čaro je v tom, že len môže, čiže nemusí. Keď to niekomu vadí, jednoducho nepustí tam tie zvieratá. O tom je práve ten návrh zákona. Ondro, čakám na tvoje vystúpenie, budem ho veľmi so záujmom počúvať. Pán Fecko, koľko bolo nehôd, autonehôd za poslednú dobu, keď sa bavíme o tom? A teraz sa bavíme o psoch. Keď budeme rozhodovať o jaguároch, potom budeme dávať argumenty, čo sa týka jaguárov. Ďakujem veľmi pekne aj Zuzke Zimeno... (Prerušenie vystúpenia časomerom.)